Breyan Isaac og Ionuț Armaș skrev teksten til «Alcohol You», og sistnevnte komponerte melodien sammen med produsenten Viky Red. Det rumenske plateselskapet Global Records slapp den for digital nedlastning 21. februar 2020. Sangteksten tar for seg følelser som tristhet, fortvilelse, håp og nostalgi, og den rumenske kringkasteren TVR kalte sangen for en «ekte hymne om universell kjærlighet».